Krigen til søs under Operation Overlord omfattede kamphandlinger mellem tyske og allierede flådeenheder fra juni til august 1944 i Den engelske kanal. Operationen skulle skaffe de vestallierede et sikkert fodfæste i det nordvestlige Frankrig og skabe en Anden front i kampen mod Nazityskland. 
Både de allierede og tyskerne indsatte ikke blot konventionelle enheder, men også særligt udstyr såsom mini-ubåde, bemandede torpedoer og raketter. De store tab på begge sider skyldtes til dels naturfænomener, såsom storme i området. 
Gennem et samarbejde mellem hær, flåde og luftvåben lykkedes det de allierede at sætte sig fast i Normandiet og herefter gennemføre målet om at besejre Tyskland. ("Læs mere..")
